**Privatna osnovna škola**

uslovi za licencu

* **zahtjev za licenciranje privatne osnovne škole**(Privatnu ustanovu može da osnuje domaće i strano pravno ili fizičko lice. Strano pravno i fizičko lice može osnovati osnovnu školu samo za obrazovanje stranih državljana)
* **osnivački akt*:*** *Odluka o osnivanju, Statut, Odluka o imenovanju privremenog organa upravljanja i privremenog organa rukovođenja (direktora - do licenciranja ustanove kada će se formirati stalni organi)*
* **Dokaz da ima dovoljan broj** *učenika (npr. Ugovor između ustanove i roditelja);*
* **Odluka**, *odnosno odobren obrazovni program u skladu sa zakonom ili je donijet program obrazovanja, ili je odobren inostrani obrazovni program; (istu donosi Nacionalni savjet za obrazovanje);*
* **obezbijeđen vaspitni, odnosno nastavni (vidi tačku 3) i drugi stručni kadar**
* **obezbijeđen odgovarajući prostor, nastavna sredsta, oprema i drugo, u skladu sa normativima i standardima***;Napomena: prethodno prostor u Listu nepokretnosti mora imati Upotrebnu dozvolu, (kao stambeni ili poslovni prostor);*
* **obezbijeđeni higijensko-tehnički i drugi uslovi uslovi** *(zdravstveno-sanitarnu saglasnost, elaborat o obezbijeđenim mjerama zaštite na radu, protipožarnu saglasnost za objekat, upotrebnu dozvolu za objekat, Elaborat o socijalnoj i ekonomskoj opravdanosti osnivanja i dr., u skladu sa posebnim zakonima);*
* **obezbijeđena sredstva za osnivanje i rad**
* **Dokaz o finansijskoj garanciji, odnosno osnivač privatne ustanove je dužan da podnese i dokaz o uplaćenom osnivačkom ulogu oročen na tri godi*ne*** *na račun poslovne banke ili garanciju poslovne banke da su obezbijeđena finansijska sredstva u visini potrebnih sredstava za realizaciju obrazovnog programa (Dokaz u uplaćenom osnivačkom ulogu ili garancija poslovne banke aktiviraće se u slučaju da osnivač donese odluku o ukidanju ili prestanku rada ustanove prije završetka obrazovanja učenika po obrazovnom programu, na zahtjev organa državne uprave nadležnog za poslove prosvjete. Ova sredstva koristiće se za završetak započetog obrazovanja učenika).*

**uslovi za obavljanje regulisanih profesija (u privatnoj osnovnoj školi) za:** nastavnika razredne nastave, odnosno učitelja, nastavnika predmetne nastave, vaspitača i stručne saradnike.​​

**Nastavnik razredne nastave** (naziv regulisane profesije**)** dokaz o kvalifikaciji: više obrazovanje na univerzitetu ili VII nivo nacionalnog okvira kvalifikacija, podnivo jedan, odnosno podnivo dva (240 odnosno 300 kredita CSPK-a)

**Vaspitač u osnovnoj školi** (naziv regulisane profesije**)** dokaz o kvalifikaciji: ispunjava uslove za vaspitača u skladu sa propisima kojima se uređuje predškolsko vaspitanje i obrazovanje i koji je pohađao obuku stručnog usavršavanja za rad u osnovnoj školi, koju organizuje Zavod za školstvo

**Nastavnik predmetne nastave** (naziv regulisane profesije**)** dokaz o kvalifikaciji: fakultet za obrazovanje nastavnika odgovarajuće oblasti (profila), VII nivo nacionalnog okvira kvalifikacija, podnivo jedan, odnosno podnivo dva (240 odnosno 300 kredita CSPK-a)

**Stručni saradnici u školi** (pedagog, psiholog, defektolog, bibliotekar) (naziv regulisane profesije**)** dokaz o kvalifikaciji: odgovarajući sedmi nivo okvira kvalifikacija, podnivo jedan, odnosno podnivo dva (240 odnosno 300 kredita CSPK-a)

* **Za inostrane obrazovne isprave, potrebno je Rješenje o priznavanju inostrane obrazovne isprave**

[**Dokumenta potrebna za priznavanje-visoko obrazovanje**](http://www.gov.me/clanak/dokumenta-potrebna-za-priznavanje-inostrane-obrazovne-isprave)  
  
**Za obrazovne isprave stečene u Srbiji, Bosni i Hercegovini i Hrvatskoj**  
1. Zahtjev (vidi Prilog 1)  
  
2. Tri ovjerene kopije Diplome ili Uvjerenja o diplomiranju (format A4)  
  
3. Uvjerenje o položenim ispitima ili Dodatak diplome  
  
4. Potvrda o plaćenoj administrativnoj taksi   
  
***Za obrazovne isprave stečene u ostalim državama***  
1. Zahtjev  
  
2. Tri prevoda Diplome ili Uvjerenja o diplomiranju ovjerena od strane sudskog tumača (format A4)  
  
3. Prevod Uvjerenja o položenim ispitima ili Dodatka diplome ovjeren od strane sudskog tumača  
  
4. Kopija diplome  
  
5. Kopija Uvjerenja o položenim ispitima ili Dodatka diplome  
  
6. Potvrda o plaćenoj administrativnoj taksi

* **Priznavanje pripravničkog staža nastavnika** vrši Komisija za polaganje stručnog ispita(pripravnički staž ili dio staža koji je obavljen u inostranstvu može se priznati, pod uslovom da program pripravničkog staža u inostranstvu bitno ne odstupa od programa pripravničkog staža u CG)
* **Stručni ispit-**Poslije završenog pripravničkog staža nastavnik polaže stručni ispit pred komisijom. Pravo da polaže stručni ispit ima i nastavnik koji nije obavio pripravnički staž, a nakon diplomiranja u propisanom nivou i oblasti (profilu) obrazovanja utvrđenim zakonom i podzakonskim aktom ima najmanje jednu godinu radnog iskustva u nastavi u ustanovi, odnosno ustanovi visokog obrazovanja
* **crnogorsko državljanstvo** (Stranac sa stalnim nastanjenjem u Crnoj Gori može da zasnuje radni odnos kao nastavnik, pod uslovima utvrđenim posebnim zakonom)
* **položen stručni ispit za rad u obrazovno-vaspitnim ustanovama, odnosno dozvolu za rad (licenca).​​** Licenca se izdaje nakon položenog stručnog ispita za rad u obrazovno-vaspitnim ustanovama, na vrijeme od pet godina. Licenciranje vrši Zavod za školstvo.​​

**Naknade**

Administrativna taksa: 1000 € za licenciranje privatne osnovne škole

Administrativna taksa: 500 € za dopunu licence, privatne osnovne škole

Račun broj: 832-3161080-65, Republička administrativna taksa

Svrha: za izdavanje/dopunu licence osnovnoj školi

Administrativna taksa: 100 eura za priznavanje inostrane obrazovne isprave o završenom visokom obrazovanju

Račun broj: 832-3161080-65, Republička administrativna taksa

Svrha: priznavanje inostrane obrazovne isprave

**Nadležni organ i propisi**

Ministarstvo prosvjete

Ul. Vaka Đurovića b.b., Podgorica

+382 410 – 121

[mp@mps.gov.me](mailto:mp@mps.gov.me)

Ministarstvo prosvete - Nacionalni informacioni centar (ENIC) (priznavanje inostrane obrazovne isprave)

Vaka Đurovića b.b., 81000 Podgorica

+382 20 410 116

+382 20 410 133

+382 20 410 184

[kabinet@mp.gov.me](mailto:kabinet@mp.gov.me)

[milica.zizic@mp.gov.me](mailto:milica.zizic@mp.gov.me)

Zavod za školstvo

Vaka Đurovića b.b., 81000 Podgorica

+382 20 408 901

Opšti zakon o obrazovanju i vaspitanju (,,Službeni list RCG“, br. 64/02, 31/05 i 49/07 i ,,Službeni list CG“, br. 45/10, 45/11, 36/13, 39/13, 47/17, 59/21,146/21 i 3/23)

Zakon o osnovnom obrazovanju i vaspitanju („Službeni list RCG’’, br. 64/02 i „Službeni list CG’’, br. 45/10, 39/13, 47/17, 59/21, 146/21 i 3/23)

[Zakon o priznavanju inostranih obrazovnih isprava i izjednačavanju kvalifikacija](http://www.gov.me/dokumenta/16b74770-0237-4b20-a2cc-149b4b09622f) („Službeni list CG“, br. 57/11 i 42/16)

Pravilnik o bližim uslovima za osnivanje ustanova u oblasti obrazovanja i vaspitanja („Službeni list RCG“, broj 40/06)

Pravilnik o postupku licenciranja ustanova u oblasti vaspitanja i obrazovanja i načinu vođenja registra licenciranih ustanova ("Sl. list RCG", broj 45/06)

Pravilnik o sadržaju obrasca zahtjeva i dokumentaciji koja se podnosi u postupku priznavanja inostrane obrazovne isprave ("Službeni list CG", broj 45/16)

Pravilnik o polaganju stručnog ispita nastavnika ("Službeni list Republike Crne Gore", broj 67/03 i "Službeni list Crne Gore", br. 17/14, 17/15 i 60/21)

Pravilnik o bližim uslovima, načinu i postupku izdavanja i obnavljanja dozvole za rad nastavniku, direktoru i pomoćniku direktora obrazovno-vaspitne ustanove ("Sl. list Crne Gore", broj 23 /14)

Pravilnik o oblasti (profilu) obrazovanja nastavnika predmetne nastave u osnovnoj školi ("Službeni list Crne Gore", br. 50/17, 65/17 i 21/19)

**Pravni lijekovi**

Mogućnost pokretanja upravnog spora kod Upravnog suda Crne Gore u roku od 20 dana od dana prjema rješenja o licenciranju

Mogućnost pokretanja upravnog spora kod Upravnog suda Crne Gore u roku od 20 dana od dana prjema rješenja o priznavanju inostrane obrazovne isprave

4.12.2023.